Na osnovu člana 11. st.l. i 3. Zakona o proizvodnji naoružanja i vojne opreme ("Službeni glasnik BiH", broj 9/04) i člana 61. stav 2. Zakona o upravi ("Službeni glasnik BiH", broj 32/02), ministar vanjske trgovine i ekonomskih odnosa donosi

UPUTSTVO

O NAČINU OBAVLJANA STALNOG NADZORA I IZVJEŠTAVANJA U PROIZVODNJI

I REMONTU NAORUŽANJA I VOJNE OPREME

Član 1.

Ovim uputstvom propisuje se način vršenja stalnog nadzora (u daljem tekstu: Nadzora) nad primjenom Zakona o proizvo­dnji naoružanja i vojne opreme (u daljem tekstu: Zakona) i izvještavanja Ministarstva vanjske trgovine i ekonomskih odnosa ( u daljem tekstu: Ministarstvo ) o obavljenom nadzoru.

Član 2.

Nadzor nad primjenom Zakona obavljaju nadležna mini­starstva entiteta i organi Brčko Distrikta Bosne i Hercegovine (u daljem tekstu: Brčko Distrikt ) nad pravnim licima koja imaju dozvolu Ministarstva za proizvodnju i remont naoružanja i vojne opreme ( u daljem tekstu: NVO) i kooperantima na koje su ta pravna lica prenijele dio svojih ovlaštenja o proizvodnji i remontu sredstava NVO, na način predviđen ovim uputstvom i drugim odgovarajućim propisima Bosne i Hercegovine i entiteta.

Član 3.

Nadzor predstavlja kontinuiranu aktivnost nadležnih ministarstava entiteta i organa Brčko Distrikta i obuhvata naročito sljedeće:

1. Provjeru postojanja i valjanost planova organizovanja i provođenja mjera i postupaka osiguranja i zaštite tajnih podataka, koji se odnose na kapacitete za proi­zvodnju i remont, planove proizvodnje i remonta, tehničko-tehnološku dokumentaciju, objekte za proi­zvodnju i remont, čuvanje sredstava NVO itd.
2. Nadzor nad primjenom propisanih mjera fizičke, tehničke zaštite i osiguranja ljudstva, objekata, zaštite podataka u oblasti proizvodnje i remonta NVO i proi­zvodnih sredstava, posebnih mjera provođenja zaštite na radu, protivpožame i protiveksplozivne zaštite, specijalnih alata i postrojenja, dokumentacije kao i sigurnost i zaštitu prometa i skladištenja NVO, istra­živanja i razvoja NVO, tehnološke informacije, po­slovne i odnose prema inostranstvu u oblasti proi­zvodnje i remonta NVO.
3. Nadzor i provjeru zaliha i utroška "B" materije i evidencije iste po proizvodima i poluproizvodima, planovima proizvodnje NVO, isporukama i svim drugim vrstama utroška.
4. Nadzor na provođenjem kooperantskih ugovora.
5. Nadzor nad ostalim aktivnostima koje su predviđene entitetskim zakonima i propisima.

Član 4.

Nadzor se provodi kroz:

* planiranje nadzora;
* dostavljanje izvještaja o obavljenom nadzoru;
* nalaganje mjera za otklanjanje uočenih povreda zakona i drugih propisa koji su predmet nadzora;
* praćenje naloženih mjera;
* izvještavanje Ministarstva u skladu sa Zakonom i
* druge poslove i mjere u skladu sa zakonima i propisima.

Član 5.

Nadležna ministarstva entiteta i organi Brčko Distrikta oba­vezna su, u skladu sa Zakonom, dostavljati izvještaj o izvršenim nadzorima Ministarstvu, u skladu sa planovima nadzora iz člana 4. alineja 1. ovog uputstva, a najkasnije deset dana po isteku izvještajnog perioda.

Član 6.

Izvještaji, koji se dostavljaju Ministarstvu, o izvršenim nadzorima moraju da sadrži sve podatke i informacije po svim pitanjima izvršenih nadzora određenih Zakonom i entitetskim zakonima, kao i podatke i informacije koji ukazuju na bilo kakvo kršenje i nepoštivanje odredaba Zakona, a naročito:

* Izvještaj o proizvodnji i remontu NVO za izvještajni pe­riod (pravno lice, naziv artikla, količina, kupac i faza realizacije proizvodnje i remonta);
* Izvještaj o evidenciji stanja "B" materije saglasno članu 5. Zakona:
* Stanje u oblasti zaštite tajnih podataka;
* Stanje u oblasti fizičko-tehničke zaštite i osiguranja iz člana 3. stav 2. ovog uputstva;
* Prijedlog mjera Ministarstvu za primjenu odredaba čl. 12. i 13. Zakona.

Izvještaji o izvršenim nadzorima sadržavaju, po zahtjevu Ministarstva vanjske trgovine i ekonomskih odnosa, i druge podatke ili dokumente koji su relevantni za izvršeni nadzor.

Član 7.

Nadležna entitetska ministarstva i organi Brčko Distrikta dužna su dostaviti informaciju Ministarstvu o svakom vanre- dnom događaju kod pravnih lica koja imaju dozvolu za proi­zvodnju i remont NVO (požar, eksplozija, krađa NVO i si.) i to najkasnije 48 sati od trenutka kada je došlo do vanrednog događaja.

Član 8.

Ovo uputstvo stupa na snagu osmog dana od dana objavljivanja u "Službenom glasniku BiH", a objavit će se i u službenim glasilima entiteta i Brčko Distrikta Bosne i Hercegovine, a primjenjivat će se dva mjeseca nakon stupanja na snagu.

Broj 01-1-50-6522-1/04 8. juna 2004.godine

 Ministar

 **Dragan Doko.** s.r.